Diari Oficial de la Generalitat Valenciana


Sumari del DOGV 1105, del 12-07-1989 (1989/814461)

ORDRE d'1 de juny de 1989, de la Conselleria de Cultura, Educació i Ciència, sobre concessió de subvencions a Conservatoris de Musica no estatals de corporacions locals i altres entitats publiques
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/01/(5)/dof/vci/html**

### Dades del document

Número de DOGV
:   1105

Data del DOGV
:   12-07-1989

Secció del DOGV
:   DISPOSICIONS GENERALS

Número del document
:   1989/814461


Data del document
:   01-06-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 de juny de 1989, de la Conselleria de Cultura, Educació i Ciència, sobre concessió de subvencions a conservatoris de música no estatals de corporacions locals i altres entitats públiques.  
Per tal que les corporacions locals i d'altres entitats públiques que financen conservatoris de música puguen sol·licitar la concessió de subvencions amb càrrec a la corresponent línea de subvenció dels pressupostos de la Generalitat Valenciana per a l'any econòmic 1989.  
I fent ús de les competències establertes en el Reial Decret 2093/83, de 28 de juliol, sobre traspàs de funcions i serveis en matèria d'ensenyament a la Generalitat Valenciana, en virtut de les atribucions que em confereix l'article 35 de la Llei de Govern Valencià i d'acord amb l'article 28 de de la Llei de la Generalitat Valenciana 12/1988, de 30 de desembre, de pressupostos per a 1989.  
ORDENE:  
Primer  
1. Convocar la concessió d'ajudes econòmiques per a subvencionar parcialment el funcionament de conservatoris de música no estatals que depenen de corporacions locals i d'altres entitats públiques.  
2. Aprovar les bases per les quals es regeix aquesta convocatòria incloses com a annex a la present Ordre.  
Segon  
Les subvencions concedides d'acord amb aquesta Ordre s'abonaran amb càrrec a la línea de subvenció 402/000/89 del programa 422.30 dels pressupostos de la Generalitat Valenciana per a l?exercici econòmic 1989.  
DISPOSICIONS FINALS  
Primera  
Es faculta la Direcció General de Centres i Promoció Educativa perquè en l?àmbit de les seues competències dicte les instruccions necessàries per a portar a efecte allà que disposa la present Ordre.  
Segona  
La present Ordre entrarà en vigor a l?endemà de la publicació en el Diari Oficial de la Generalitat Valenciana.  
València, 1 de juny de 1989.  
El Conseller de Cultura, Educació i Ciència,   
CIPRIA CISCAR I CASABAN  
ANNEX  
BASES DE LA CONVOCATORIA  
Primera. La Conselleria de Cultura, Educació i Ciència, en funció de les disponibilitats pressupostàries i a proposta de la Direcció General de Centres i Promoció Educativa, concedirà subvenció als conservatoris de música no estatals finançats per corporacions locals i d'altres entitats públiques, en les condicions que s'especifiquen en aquestes bases.  
Segona. Podran sol·licitar subvencions els centres classificats com a conservatoris de música no estatats que depenen de corporacions locals i d'altres entitats públiques, que no tinguen subscrits conveni amb la Conselleria de Cultura, Educació i Ciència.  
Tercera. Les sol·licituds de subvenció les formularan els directos dels centres respectius dins dels vint dies naturals següents a la publicació de la present Ordre en el Diari Oficial de la Generalitat Valenciana, acompanyades d'una memòria que inclourà els punts següents:  
a) Proposta raonada dels objectius que es pretenten cobrir amb la subvenció sol·licitada.  
b) Relació d'assignatures que imparteix el centre, professors que ho fan i titulació acadèmica de cada un d'ells.  
c) Nombre d'alumnes oficials i lliures matriculats i examinats en el curs 1987/88 i matriculats i examinats en el curs 1988/89.  
d) Quantitats percebudes per a matricula (oficial i lliure) en les respectives assignatures i taxes acadèmiques ingressades per aquest concepte en l?últim curs acadèmic.  
e) Nombre d'alumnes que, si s'escau hauran finalitzat els estudis corresponents a cada grau i que estén en condicions de rebre el corresponent o TITOL en el curs 1988/1989.  
Quarta. Les sol·licituds i la memòria es presentaran, dins del termini indicat, en els Serveis Territorials de Cultura i Educació, o en els Serveis Centrals de la Conselleria de Cultura, Educació i Ciencia, o Procediment Administratiu per qualsevol dels procediments previstos en l'article 66 de la Llei.  
Cinquena. Vistes les peticions formulades i els informes que emetrà la Inspecció Educativa i el Servei de Centres Privats, la Direcció General de Centres i Promoció Educativa resoldrà la Consessió de subvencions dins de les quanties següents:  
Conservatoris Professionals: entre 750.000 PTA i 2.500.000 PTA.  
Conservatoris Elementals: entre 500.000 PTA o 2.000.000 PTA.  
Si n'hi havia denegacions, la resolució serà motivada.  
Sisena. Per a la concessió de les subvencions dins dels límits mínims i màxims assenyalats en l'apartat anterior es tindrà en compte el nombre d'alumnes escolaritzats, la proporció entre el nombre d'alumnes i professors, les dotacions de mobiliari, instrumental i equipament pedagògic i, en general, aquelles que significaran una major qualitat de l?ensenyament impartit, per a la determinació del qual es recaptaran els oportuns dictàmens tècnico-pedagògics.  
Setena. Per a tenir dret a la percepció de la subvenció serà requisit imprescindible que la institució de qui dependrà el corresponent conservatori haja retut comptes a la Conselleria de Cultura, Educació i Ciència de les quantitats que s'haguessen concedit en exercicis econòmics anteriors.  
Vuitena. Una vegada notificada la concessió de l'ajuda i per tal de rebre la subvenció, el beneficiari, n'haurà de justificar la inversió, en el termini de trenta dies naturals, davant la Direcció General de Centres i Promoció Educativa, per un import igual o superior a l'ajuda concedida.  
En qualsevol cas, per a rebre la subvenció, es tindrà en compte allò que estableix l'article 30 de la Llei 12/1988, de 30 de desembre de Pressupostos de la Generalitat Valenciana.  
Novena. L'incompliment de les condicions establertes en la concessió de a subvenció, podrà ser causa de revocació o reducció de la quantitat de l?esmentada subvenció.  
Si no es presentara la justificació en el termini indicat en la base anterior, es considerarà decaigut en el dret el beneficiari de la subvenció.


Còpia Permalink ELI